Նախագիծ 7-185

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2022թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, Ք.ԿԱՊԱՆ, ՁՈՐՔ ԹԱՂԱՄԱՍ, ԹԻՎ 20 ՀԱՍՑԵՈՒՄ ԳՏՆՎՈՂ** **ՇԵՆՔԻՑ «ՋԵՐՄԻԿ ԱՆԿՅՈՒՆ» ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով «ՋԵՐՄԻԿ ԱՆԿՅՈՒՆ» հիմնադրամի 27․11․2022թ․ դիմումը և Կապան համայնքի ղեկավարի առաջարկությունը, **Կապան** **համայնքի ավագանին որոշում է.**

1․ Համայնքի սեփականություն հանդիսացող գույքը՝ Կապան քաղաքի Ձորք թաղամասի թիվ 20 հասցեում գտնվող թիվ 13 ՆՈՒՀ-ի շենքից (Անշարժ գույքի նկատմամբ իրավունքների պետական գրանցման վկայական N 22112022-09-0005) 673․7 քառ․մետր տարածք 0․0633 հա սպասարկման հողամասով 10 (տաս) տարի ժամկետով անհատույց օգտագործման իրավունքով տրամադրել «ՋԵՐՄԻԿ ԱՆԿՅՈՒՆ» հիմնադրամին՝ իր կանոնադրությամբ նախատեսված գործունեություն իրականացնելու նպատակով։

 2․ Պարտավորեցնել «ՋԵՐՄԻԿ ԱՆԿՅՈՒՆ» հիմնադրամին իր միջոցներով իրականացնել տարածքի կապիտալ վերանորոգումը և համապատասխան գույքով ու տեխիկայով վերազինումը և նշված անբաժանելի մաս կազմող ներդրումները սեփականության իրավունքով հանձնել Կապան համայնքին։ Տարածքի պահպանման և բոլոր կոմունալ վարձերի վճարները իրականացվում են հիմնադրամի կողմից։

3․ Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

4․ Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից։

ՀԻՄՆԱՎՈՐՈՒՄ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

Նախագծի ընդունման նպատակն է Կապան քաղաքի Կապան Ձորք թաղամասի թիվ 20 հասցեում գտնվող թիվ 13 ՆՈՒՀ-ի շենքից տարածք անհատույց օգտագործման իրավունքով տրամադրել «ՁԵՐՄԻԿ ԱՆԿՅՈՒՆ» հիմնադրամին՝ իր կանոնադրությամբ նախատեսված գործունեություն իրականացնելու նպատակով: Նախատեսվում է մտավոր և/կամ հոգեկան առողջության խնդիրներ ունեցող, 18 տարին լրացած անձանց սոցիալ–հոգեբանական, կենցաղային և այլ առողջապահական խնդիրներներից, ի դեմս հիմնադրամի կանոնադրական նպատակների ծրագրում է բազմաֆունկցիոնալ հոգածության կենտրոնի շահագործում՝ իրականացնելով շուրջօրյա հոգածության խնամք և ցերեկային հոգածության ծառայություններ՝ ընդգրկելով վերոհիշյալ խմբերին և նրանց ընտանիքի անդամներին։

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: